Chanelle Henning-moord: ‘Eksman is nou verdagte’Chanelle Henning se vervreemde man Nico Henning saam met hulle seuntjie Benjamin. Foto: Facebook EWN berig dat ŉ oproep gemaak is van Nico Henning se foon waartydens daar opdrag gegee is aan Andre Gouws om die moord op Chanelle uit te stel. Dit het aan die lig gekom tydens Gouws se borgaansoek Dinsdag in die Pretoria landdroshof. Henning is in November doodgeskiet nadat sy haar seun by ŉ kleuterskool in Faerie Glen, oos van Pretoria, afgelaai het. Die ondersoekbeampte in die saak, Pieter van der Spuy, het Dinsdag getuig dat Gouws met die veroordeelde moordenaar Gerhardus du Plessis en sy medepligtige Willem Pieterse ontmoet het enkele dae voor die moord. Du Plessis en Pieterse het vroeër aangevoer dat Gouws tydens die ontmoeting ŉ oproep ontvang het van Nico en dat hy die foon op luidspreker gesit het. Die persoon wat die oproep gemaak het, het beveel dat die moord op Chanelle uitgestel word. Van der Spuy se die oproep van 326 sekondes is van Nico se foon af gemaak. Die polisie wou egter nie sê of Nico in hegtenis geneem gaan word nie. Lees meer hier. Vir ŉ uiteensetting van die gebeure rondom die moord op Chanelle Henning klik hier.